Indian-American man kills daughter-in-law বোৱাৰীয়েকে তেওঁৰ পুত্ৰক বিবাহ বিচ্ছেদ দিয়াৰ সিদ্ধান্ত লৈছিল। সেই খঙতে বোৱাৰীয়েকক ৭৪ বছৰীয়া ভাৰতীয় বংশোদ্ভূত শীতল সিং দোচাঞ্জে গুলীয়াই হত্যা কৰে। ঘটনাটো সংঘটিত হৈছে আমেৰিকা যুক্তৰাষ্ট্ৰৰ কেলিফৰ্ণিয়াত।
মৃত মহিলাগৰাকীৰ পৰিয়ালে দাখিল কৰা অভিযোগৰ ভিত্তিত আৰক্ষীয়ে তেওঁৰ ঘৰৰ পৰা শহুৰেক শীতলক গ্ৰেপ্তাৰ কৰে। এটা আগ্নেয়াস্ত্ৰও জব্দ কৰা হৈছে।
মৃতকৰ পৰিয়ালৰ সূত্ৰই দাবী কৰা মতে, শীতলৰ বোৱাৰী গুৰপ্ৰীত কৌৰ দোচাঞ্জে তেওঁৰ স্বামীক বিবাহ বিচ্ছেদ দিয়াৰ সিদ্ধান্ত লৈছিল। তেওঁৰ আইনী প্ৰক্ৰিয়াও আৰম্ভ হৈছিল। কিন্তু শীতলে গুৰপ্ৰীতক বিবাহ বিচ্ছেদৰ সিদ্ধান্তৰ পৰা আঁতৰি যাবলৈ অনুৰোধ কৰিছিল। কিন্তু গুৰপ্ৰীতে তেওঁৰ সিদ্ধান্তত অটল থকাৰ পিছত শীতলে তেওঁক ভাবুকি দিবলৈ আৰম্ভ কৰিছিল।
গুৰপ্ৰীতৰ পৰিয়ালৰ সূত্ৰই জানিবলৈ দিয়া অনুসৰি তেওঁ আমেৰিকাৰ এটা বহুজাতিক কোম্পানীত কাম কৰিছিল। গুৰপ্ৰীতক কোম্পানীটোৰ গাড়ী পাৰ্কিং এলেকাত গুলীয়াই হত্যা কৰা হৈছিল।
গুৰপ্ৰীতৰ এগৰাকী আত্মীয়ই দাবী কৰিছে যে হত্যা কৰাৰ আগতে তেওঁ ফোনত কথা পাতিছিল। সেই ফোনৰ কথোপকথনত তেওঁ আত্মীয়গৰাকীক কৈছিল যে শীতল তেওঁৰ গাড়ীৰ ওচৰলৈ আহিছে আৰু সেয়ে তেওঁ খুব ভয় খাইছে।
গুৰপ্ৰীতৰ মৃতদেহ পিছত গাড়ীখনৰ পৰা উদ্ধাৰ কৰা হয়। তেওঁৰ মূৰৰ দুয়োফালে দুটা গুলীৰ আঘাত পোৱা গৈছে। কেলিফৰ্ণিয়া আৰক্ষীৰ চোৰাংচোৱা বিভাগে হত্যাকাণ্ডটোৰ তদন্ত কৰি আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
